Zmluva k Internetovým linkám

č. C-NBS1-000-097-514

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

###### **Zmluvné strany**

Objednávateľ:

Názov**:** Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Č. účtu v tvare IBAN: SK07 0720 0000 0000 0000 1919-platí pre domáceho poskytovateľa

SK60 0720 0000 0000 0000 2129-platí pre zahraničného poskytovateľa

(ďalej len „objednávateľ“)

a

Poskytovateľ:

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

BIC (SWIFT): <vyplní zahraničný uchádzač>

Zapísaný: <vyplní uchádzač>

(ďalej len „poskytovateľ“)

(objednávateľ a poskytovateľ spolu aj ako „zmluvné strany“).

###### **PREAMBULA**

1. Objednávateľ ako verejný obstarávateľ vyhlásil oznámením <vyplní uchádzač> , zverejneným vo Vestníku verejného obstarávania <vyplní uchádzač> dňa <vyplní uchádzač>, nadlimitnú zákazku podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „*Internetové linky a SWIFT linky*“.
2. Na základe vyhodnotenia ponúk bola ponuka poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Objednávateľ v rámci predmetu zákazky vymedzil minimálne požiadavky na vecnú a technickú špecifikáciu predmetu plnenia tejto zmluvy, ktoré tvoria prílohu č. 1 tejto zmluvy.
4. Predmetom zákazky sú tri časti predmetu plnenie, a to:

časť č. 1: Internetové linky

časť č. 2: SWIFT linky v mieste plnenia HTP

časť č. 3: SWIFT linky v mieste plnenia ZTP, pričom k predmetnej zákazke sa uzatvoria min. dve (2) zmluvy, ktoré budú kombinovať plnenie pre časť č. 1 zákazky a časť č. 2 zákazky alebo časť č. 1 zákazky a časť č. 3 zákazky alebo sa uzatvoria tri (3) zmluvy, pričom jedna zmluva bude pre plnenie časti č.1 zákazky, druhá zmluva bude pre plnenie časti č. 2 zákazky a tretia zmluva bude pre plnenie č. 3 zákazky, a to v závislosti od počtu úspešných uchádzačov.

1. Poskytovanie predmetu zmluvy je upravené na základe práv a povinností upravených v tejto zmluve pri zachovaní Všeobecných obchodných podmienok poskytovateľa k poskytovaniu predmetu plnenia pre koncových užívateľov. Pre vylúčenie pochybností platí, že v zmysle § 273 ods. 2 Obchodného zákonníka majú odchýlne dojednania v tejto zmluve prednosť pred znením Všeobecných obchodných podmienok poskytovateľa k poskytovaniu predmetu plnenia pre koncových užívateľov, ktoré sú Prílohou 4 tejto zmluvy.

###### **Článok I**

###### **ÚČEL ZMLUVY A PREDMET PLNENIA**

1. Účelom zmluvy je zabezpečenie zriadenia internetu na príslušných miestach Objednávateľa a zabezpečenie jeho dostatočnej úrovne po dohodnutú dobu. Poskytovateľ zabezpečí zriadenie internetu zriadením internetových liniek v prostredí objednávateľa a ich následnú správu, údržbu prostredníctvom vzdialeného prístupu.
2. Poskytovateľ sa zaväzuje:
3. poskytnúť t. j. prenajať všetky zariadenia (router, prevodník) a hardvér potrebný pre riadne poskytovanie služieb podľa tejto zmluvy (ďalej len „zariadenia“);
4. poskytnuté zariadenia inštalovať, vykonať ich montáž v prostredí objednávateľa a následne riadne konfigurovať (zriadenie internetových liniek);
5. poskytovať služby k zriadeným internetovým linkám v súlade s Prílohou 1 tejto zmluvy.

(ďalej spolu ako „**predmet plnenia**“).

1. Predmetom plnenia **nie je**:
	1. kúpa akýchkoľvek zariadení (router, prevodník) alebo hardvéru potrebného pre riadne poskytovanie služieb poskytovateľom podľa tejto zmluvy.
2. Objednávateľ sa zaväzuje za podmienok dohodnutých v tejto zmluve riadne vykonaný a poskytnutý predmet plnenia od poskytovateľa prevziať a zaplatiť poskytovateľovi dohodnutú cenu podľa článku III tejto zmluvy.
3. Predmet plnenia musí zodpovedať a obsahovať objednávateľove požiadavky uvedené v Prílohe 1 tejto zmluvy.

###### **Článok II**

###### **MIESTO A TERMÍN DODANIA PREDMETU PLNENIA A TRVANIE ZMLUVY**

1. Miesto dodania a poskytovania predmetu plnenia je:

**pre časť č.1 zákazky:**

* Národná banka Slovenska, ústredie, I. Karvaša č. 1, 813 25 Bratislava;
* Dátové centrum Datacube, Kopčianska 92/D, 851 01 Bratislava;
* Národná banka Slovenska, expozitúra, T. G. Masaryka 3, 940 62 Nové Zámky;
* Národná banka Slovenska, expozitúra, Národná 10, 975 77 Banská Bystrica;
* Národná banka Slovenska, expozitúra, Antona Bernoláka 74, 010 01 Žilina;
* Národná banka Slovenska, expozitúra, Slovenskej jednoty 14, 041 41 Košice;
* Národná banka Slovenska, expozitúra, Dostojevského 4444/26, 058 02 Poprad;
* Národná banka Slovenska, VÚZ Bystrina, Nový Smokovec 21, 062 01 Vysoké Tatry;
* Národná banka Slovenska, Múzeum mincí a medailí, administratívna budova, Štefánikovo nám. 11/21, 967 01 Kremnica;
* Národná banka Slovenska, Meštiansky dom, dlhodobá výstava, Štefánikovo nám. 32/38, 967 01 Kremnica;
* Národná banka Slovenska, Múzeum mincí a medailí, expozícia Líce a rub peňazí, Štefánikovo námestie 10/19, 967 01 Kremnica;
* Národná banka Slovenska, Galéria, výstavné priestory, Štefánikovo námestie 33/40, 967 01 Kremnica;
* Národná banka Slovenska, Mestský hrad, Zámocké námestie č. 568/1, 967 01 Kremnica;
* Národná banka Slovenska, Angyalov dom, ubytovacie zariadenie, ul. Angyalova 486/24, 96701 Kremnica;
* Burza cenných papierov v Bratislave, a.s., Vysoká 17, 811 06 Bratislava.
1. Poskytovateľ sa zaväzuje zriadiť internetové linky do 30 kalendárnych dní od účinnosti tejto zmluvy. Porušenie tohto záväzku sa považuje za podstatné porušenie zmluvy.
2. Poskytovateľ sa zaväzuje poskytovať služby predmetu plnenia 60 mesiacov od zriadenia internetových liniek.

###### **Článok III**

###### **CENA ZA PREDMET PLNENIA**

1. Za dohodnutý, riadne vykonaný a dodaný predmet plnenia v maximálnom rozsahu určenom v tejto zmluve zaplatí objednávateľ poskytovateľovi dohodnutú cenu <vyplní uchádzač> eur (slovom: <vyplní uchádzač> eur) bez DPH, ktorá je bližšie špecifikovaná v Prílohe 2 tejto zmluvy.
2. Cena za poskytnutý predmet plnenia určený v bode 1 zahŕňa všetky náklady poskytovateľa, vzniknuté v príčinnej súvislosti so poskytovateľovým záväzkom vykonať a dodať predmet plnenia.
3. Cena za predmet plnenia sa stanovuje dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

###### **Článok IV**

###### **PLATOBNÉ PODMIENKY**

1. Poskytovateľ je oprávnený fakturovať jednorazový zriaďovací poplatok za zriadenie internetovej linky do 15 dní kalendárneho mesiaca, ktorý nasleduje po kalendárnom mesiaci v ktorom boli zriadené internetové linky pre všetky miesta plnenia podľa tejto zmluvy. Zriadenie internetovej linky sa považuje za vykonané až podpisom akceptačného protokolu o odovzdaní a prevzatí predmetu plnenia oprávnenými osobami zmluvných strán. Súčasťou faktúry za jednorazový zriaďovací poplatok je príslušný akceptačný protokol o odovzdaní a prevzatí predmetu plnenia.
2. Poskytovateľ je oprávnený fakturovať poskytovanie služby podľa Prílohy 1 tejto zmluvy do 15 dní kalendárneho mesiaca, ktorý nasleduje po kalendárnom mesiaci v ktorom boli služby podľa Prílohy 1 tejto zmluvy poskytnuté. Poskytovateľ vystavuje faktúry k poskytovaným službám mesačne.
3. Zmluvné strany sa dohodli, že poskytovateľ bude zasielať len elektronické faktúry z e-mailovej adresy poskytovateľa: <vyplní uchádzač> na e-mailovú adresu objednávateľa: faktury.ofr@nbs.sk, vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú povinné zmenu e-mailových adries bezodkladne oznámiť písomne druhej zmluvnej strane, s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr.
4. Ak faktúra doručená objednávateľovi nebude obsahovať všetky údaje podľa zákona o DPH, resp. nebude po stránke vecnej alebo formálnej správne vystavená, objednávateľ ju vráti poskytovateľovi na prepracovanie alebo doplnenie a nová lehota splatnosti začne plynúť dňom doručenia prepracovanej alebo doplnenej faktúry objednávateľovi. <text v 4. bode v znení: „obsahovať všetky údaje podľa zákona o DPH, resp. nebude“ platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač tento text v 4. bode odstráni>
5. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o DPH. Porušenie tejto daňovej povinnosti vyplývajúcej zo  všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. <text 5. bodu platí len pre domáceho uchádzača, zahraničný uchádzač text 5. bodu odstráni >
6. Poskytovateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.
7. Poskytovateľ doručí objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu najneskôr spolu s prvou faktúrou vystavenou na základe tejto zmluvy. Počas trvania zmluvy poskytovateľ predmetné potvrdenie predloží objednávateľovi na začiatku každého nového kalendárneho roka. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Poskytovateľ vyhlasuje, že je konečným príjemcom dohodnutej ceny uvedenej v článku III tejto zmluvy. <text 7. bodu platí pre zahraničného uchádzača, domáci uchádzač text 7. bodu odstráni>

###### **Článok V**

###### **KONTAKTNÉ OSOBY PRE PLNENIE TEJTO ZMLUVY**

Objednávateľ a poskytovateľ sú povinní si najneskôr do 7 pracovných dní od nadobudnutia účinnosti tejto zmluvy písomne (e-mailom) navzájom doručiť zoznam osôb oprávnených konať vo veciach zmluvných (zadávanie a prijímanie prípadných písomných objednávok na poskytovanie predmetu plnenia, nahlasovanie reklamácií, uplatnení práv zo záruk atď.) vrátane osôb určených na plnenie predmetu zmluvy, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb zmluvnej strany“). Zmena oprávnenej osoby musí byť zaslaná druhej zmluvnej strane formou doporučeného listu podpísaného oprávneným zástupcom zmluvnej strany najneskôr 7 dní pred vykonaním zmeny.

###### **Článok VI**

###### **ZODPOVEDNOSŤ ZA VADY, ZA ŠKODY A RIEŠENIE REKLAMÁCIÍ**

1. Poskytovateľ zodpovedá objednávateľovi za škody v zmysle ustanovení Obchodného zákonníka a v zmysle príslušných všeobecne záväzných právnych predpisov.
2. Poskytovateľ ručí za to, že poskytnutý predmet plnenia je bez vád počas trvania tejto zmluvy.
3. Poskytovateľ za vady zodpovedá v zmysle ustanovení § 422 až § 441 a § 560 až § 565 Obchodného zákonníka.
4. Poskytovateľ sa zaväzuje bezodplatne odstrániť/opraviť chyby a nedostatky zriadených internetových liniek do 2 pracovných dní odo dňa ich oznámenia objednávateľom poskytovateľovi počas trvania tejto zmluvy.
5. Záručná doba začne plynúť dňom podpísania akceptačného protokolu o odovzdaní a prevzatí predmetu plnenia oprávnenými osobami zmluvných strán ako celku bez vád a nedorobkov.
6. Zmluvné strany sa dohodli, že pre nahlasovanie porúch, chýb a nedostatkov zriadených liniek budú používané prednostne telefonické kontakty a e-mailové kontakty, ktoré si zmluvné strany navzájom oznámia podľa článku V tejto zmluvy.
7. Náklady na odstránenie vád predmetu plnenia znáša v plnom rozsahu poskytovateľ.

###### **Článok VII**

###### **ZMLUVNÉ POKUTY**

1. Ak poskytovateľ nezriadi internetové linky do 30 kalendárnych dní od účinnosti tejto zmluvy, tak objednávateľ je oprávnený uplatniť si u poskytovateľa zmluvnú pokutu vo výške 350 eur bez DPH za každý, aj začatý deň omeškania.
2. Ak poskytovateľ neposkytne službu – internetové pripojenie na min. 99 % úrovni spoľahlivosti v súlade s požiadavkou objednávateľa na službu alebo neposkytne služby v súlade s požiadavkami upravenými v tejto zmluve (Príloha 1) alebo vo Všeobecných obchodných podmienkach poskytovateľa, tak je objednávateľ oprávnený uplatniť si u poskytovateľa zmluvnú pokutu vo výške 1000 eur bez DPH za každé takéto porušenie.
3. Ak sa objednávateľ dostane do omeškania s úhradou faktúry po lehote jej splatnosti je poskytovateľ oprávnený od objednávateľa požadovať zaplatenie úroku z omeškania v sadzbe určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
4. Splatnosť zmluvných pokút v zmysle tejto zmluvy je do 30 dní odo dňa doručenia príslušného daňového dokladu, ktorým zmluvná strana uplatňuje zaplatenie zmluvnej pokuty u druhej zmluvnej strany.
5. Zaplatením zmluvnej pokuty nestráca druhá zmluvná strana nárok na náhradu škody vzniknutej porušením zmluvnej povinnosti.
6. Zodpovednosť za škodu vzniknutú zmluvným stranám v dôsledku porušenia tejto zmluvy sa riadi ustanoveniami § 373 a nasl. Obchodného zákonníka.

###### **Článok VIII**

###### **MLČANLIVOSŤ**

Poskytovateľ sa zaväzuje zabezpečiť, aby v súvislosti s poskytnutím predmetu plnenia nedošlo k sprístupneniu dát objednávateľa a jeho zamestnancov tretím stranám a rovnako sa zaväzuje k takému konaniu, ktoré bude minimalizovať kontakt s dátami na mieru čo najnižšiu, avšak postačujúcu k riadnemu plneniu tejto zmluvy. Táto povinnosť mlčanlivosti sa vzťahuje aj na subdodávateľov poskytovateľa, nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je poskytovateľ povinný uhradiť objednávateľovi zmluvnú pokutu vo výške 10 000,- eur za každý dokázaný prípad zneužitia objednávateľových interných informácií a údajov, pričom uhradením pokuty nie je dotknutý nárok objednávateľa na náhradu škody. Táto zmluvná pokuta je splatná do 30 dní od písomného oznámenia objednávateľa o zistení porušenia záväzku podľa tohto bodu zmluvy.

###### **Článok IX**

###### **OSOBITNÉ USTANOVENIA**

1. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené na adresu jej sídla, ak táto zmluva neustanovuje inak, a to v listinnej podobe prostredníctvom pošty doporučene, pričom za deň doručenia sa považuje deň prevzatia zásielky, alebo osobne do sídla druhej zmluvnej strany.
2. V prípade zmeny ktoréhokoľvek z údajov uvedených v záhlaví tejto zmluvy alebo v kontaktných osobách zmluvných strán podľa tejto zmluvy je príslušná zmluvná strana povinná túto zmenu bezodkladne písomne oznámiť druhej zmluvnej strane. Ak zmluvná strana nesplní túto oznamovaciu povinnosť, platia posledné známe identifikačné údaje alebo aktuálne údaje podľa príslušného verejného registra.
3. V prípade akýchkoľvek nejasností či pochybností pri doručovaní písomnosti alebo neprevzatia písomnosti sa považuje za deň doručenia tretí pracovný deň nasledujúci po dni, kedy bola písomnosť preukázateľne odoslaná na aktuálnu adresu sídla druhej zmluvnej strany.
4. Poskytovateľ je povinný zabezpečiť komunikáciu so zamestnancami objednávateľa v súvislosti s plnením podľa tejto zmluvy v slovenskom alebo českom jazyku.
5. V prípade podstatného porušenia zmluvy poskytovateľom je objednávateľ oprávnený vykonať zmenu zmluvy spočívajúcu v zmene osoby poskytovateľa, a to nahradením pôvodného poskytovateľa (ďalej len "Pôvodný poskytovateľ") novým poskytovateľom v súlade s § 18 zákona č. 343/2015 Z. z. Zmenu v osobe poskytovateľa je objednávateľ oprávnený vykonať nahradením pôvodného poskytovateľa subjektom, ktorý ako uchádzač vo Verejnom obstarávaní k zákazke s názvom „Internetové linky a SWIFT linky“ časť č. 1: Internetové linky splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na druhom mieste v poradí v rámci Verejného obstarávania časť č. 1: Internetové linky (ďalej len "Nový poskytovateľ"). Na vysporiadanie plnení medzi Pôvodným poskytovateľom a objednávateľom sa primerane aplikujú ustanovenia bodu 9 tohto článku zmluvy. Na vysporiadanie plnení medzi Novým poskytovateľom a objednávateľom sa vykonajú primerané úpravy zmluvy.
6. Poskytovateľ súhlasí s takouto zmenou zmluvy, ak objednávateľ nahradí Pôvodného poskytovateľa Novým poskytovateľom podľa bodu 5 tohto článku zmluvy. Poskytovateľ súhlasí s tým, že nadobudnutím účinnosti zmeny v osobe poskytovateľa prestáva byť zmluvnou stranou tejto zmluvy a zmluvou stranou tejto zmluvy sa stáva Nový poskytovateľ.
7. Pôvodný poskytovateľ je povinný bezodkladne, najneskôr do 10 pracovných dní od oznámenia objednávateľa za účelom zmeny zmluvy podľa bodu 5 tohto článku zmluvy poskytnúť objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie zmluvy do okamihu zmeny v osobe poskytovateľa, odovzdať objednávateľovi všetky potrebné informácie a dokumenty v súvislosti s dodaným plnením tak, aby nedošlo k vzniku škody alebo inej ujmy objednávateľovi.
8. V prípade omeškania Pôvodného poskytovateľa s plnením povinnosti podľa bodu 7 tohto článku zmluvy (neposkytnutie súčinnosti) vzniká objednávateľovi za každý začatý deň omeškania nárok na zaplatenie zmluvnej pokuty zo strany Pôvodného poskytovateľa vo výške 100 eur (slovom: sto eur). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.
9. V prípade odstúpenia od tejto zmluvy si zmluvné strany ponechajú doposiaľ akceptované plnenia, vykonané v súlade s podmienkami uvedenými v zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku zmluvy, pripraví poskytovateľ ich inventarizáciu a objednávateľ bude oprávnený, ale nie povinný ich prevziať, pokiaľ uhradí príslušnú časť ceny zodpovedajúcej miere rozpracovanosti podľa dohody zmluvných strán.

###### **Článok X**

###### **SUBDODÁVATEĽ A REGISTER PARTNEROV VEREJNÉHO SEKTORA**

1. Poskytovateľ potvrdzuje, že podľa § 41 ods. 3 zákona o verejnom obstarávaní uviedol v Prílohe 3 tejto zmluvy - Zoznam poskytovateľových subdodávateľov (ďalej len „Príloha 3“) údaje o všetkých známych subdodávateľoch, údaje o osobe oprávnenej konať za subdodávateľa v rozsahu: meno a priezvisko, adresa pobytu, dátum narodenia. Poskytovateľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete, pričom je povinný poskytnúť objednávateľovi údaje o tomto novom subdodávateľovi v rozsahu určenom v § 41 zákona o verejnom obstarávaní a podiel zákazky, ktorý má poskytovateľ v úmysle tomuto subdodávateľovi zadať. Poskytnutie predmetu plnenia prostredníctvom subdodávateľa nezbavuje poskytovateľa povinnosti a zodpovednosti za všetky práce a činnosti subdodávateľa.
2. Poskytovateľ je oprávnený zmeniť počas trvania tejto zmluvy subdodávateľa uvedeného v Prílohe 3 výlučne len na základe predchádzajúceho písomného oznámenia a následného písomného odsúhlasenia objednávateľom, bez potreby uzatvoriť dodatok k tejto zmluve, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa tejto zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu zmluvy, ktorá má byť subdodávateľom plnená.
3. Poskytovateľ sa zaväzuje byť počas celej doby trvania tejto zmluvy zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). U subdodávateľa táto povinnosť platí, ak mu takáto povinnosť v zmysle zákona č. 315/2016 Z. z. vzniká, pričom za jej splnenie zodpovedá poskytovateľ.
4. V prípade, ak poskytovateľ poruší svoj záväzok byť počas celej doby trvania tejto zmluvy zapísaný v registri partnerov verejného sektora, ak má túto povinnosť podľa zákona č. 315/2016 Z. z., má objednávateľ právo na zmluvnú pokutu od poskytovateľa vo výške 5000,- eur bez DPH.
5. Poskytovateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z., ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
6. Za účelom preukázania splnenia povinnosti v zmysle prechádzajúceho bodu tohto článku zmluvy je poskytovateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v Prílohe 3 tejto zmluvy, resp. následne zmenenými postupom podľa bodu 2 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť poskytovateľ.
7. V prípade, ak poskytovateľ poruší povinnosť v zmysle bodu 5 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od poskytovateľa vo výške 5.000,- eur (slovom päťtisíc eur) bez DPH za každé jednotlivé porušenie tejto zákonom ustanovenej povinnosti.

###### **Článok XI**

###### **VYŠŠIA MOC**

Za porušenie zmluvy sa nepovažuje, ak ktorákoľvek zo zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiar, teroristický útok, havária počas transportu, atď.).

Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior).

###### **Článok XII**

###### **UKONČENIE ZMLUVY**

* + - 1. Táto sa uzatvára na dobu určitú, na 60 mesiacov od zriadenia internetových liniek.
			2. Táto zmluva zaniká pred uplynutím doby trvania zmluvy:

a) písomnou dohodou zmluvných strán,

b) odstúpením od tejto zmluvy jednou zo zmluvných strán v prípade podstatného porušenia zmluvy druhou zmluvnou stranou,

c) z dôvodov podľa Obchodného zákonníka v platnom znení alebo iného všeobecne záväzného právneho predpisu,

d) písomnou výpoveďou objednávateľa s trojmesačnou výpovednou lehotou bez uvedenia dôvodu, pričom výpovedná lehota začne plynúť od prvého dňa kalendárneho mesiaca nasledujúceho po kalendárnom mesiaci v ktorom bola doručená výpoveď druhej zmluvnej strane.

* + - 1. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade, ak ktorákoľvek zo zmluvných strán poruší nepodstatným spôsobom niektorú zo svojich povinností dohodnutých v tejto zmluve a nesplní svoju povinnosť ani v dodatočne určenej primeranej lehote stanovenej dotknutou zmluvnou stranou, môže táto zmluvná strana od tejto zmluvy odstúpiť. Za primeranú lehotu sa na účely tejto zmluvy rozumie lehota minimálne päť pracovných dní, s prihliadnutím na povahu predmetnej veci. Výzva na splnenie povinnosti s určením dodatočnej primeranej lehoty musí byť písomná a doručená druhej zmluvnej strane. Odstúpenie od tejto zmluvy je možné výlučne písomnou formou a právne účinky odstúpenia nastanú dňom jeho doručenia druhej zmluvnej strane.
			2. V prípade ukončenia trvania tejto zmluvy pred uplynutím doby podľa bodu 1 tohto článku zmluvy sa poskytovateľ zaväzuje písomne oznámiť objednávateľovi úkony, ktoré sú potrebné vykonať za účelom zabránenia vzniku akejkoľvek škody, ktorá by mohla vzniknúť objednávateľovi v dôsledku nedokončenia príslušnej práce.

###### **Článok XIII**

###### **ZÁVEREČNÉ USTANOVENIA**

1. Zmluvné strany sa dohodli, že v prípade ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
2. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ berie na vedomie zverejnenie tejto zmluvy (vrátane jej prípadných dodatkov) a faktúr poskytovateľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
3. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
4. Právne vzťahy zmluvných strán výslovne neupravené v tejto zmluve sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky s ním súvisiacimi.
5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
6. Túto zmluvu možno meniť výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
7. Zmluva je vyhotovená v štyroch rovnopisoch, tri rovnopisy sú určené pre objednávateľa a jeden rovnopis je určený pre poskytovateľa.
8. Objednávateľ pri spracúvaní osobných údajov dotknutých osôb poskytovateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
9. Neoddeliteľnou súčasťou tejto zmluvy sú nasledujúce prílohy:

Príloha 1 – Špecifikácia predmetu plnenia

Príloha 2 – Cena predmetu plnenia

Príloha 3 - Zoznam poskytovateľových subdodávateľov

Príloha 4 – Všeobecné obchodné podmienky poskytovateľa

1. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

|  |  |  |
| --- | --- | --- |
| **Za objednávateľa:** |  | **Za poskytovateľa:** |
| V Bratislave, dňa .............................. |  | V Bratislave, dňa .............................. |
| ..........................................................................<vyplní verejný obstarávateľ> |  | ........................................................................<vyplní uchádzač> |

###### **Príloha 1 – Špecifikácia predmetu plnenia**

<uchádzač vyberie časť podľa svojej ponuky>

**Predmetom časti č. 1 zákazky je:**

1. **zriadenie internetových liniek** v nižšie uvedených s požadovanou garantovanou prenosovou rýchlosťou;

| **Položka číslo** | **Miesto plnenia** | **Minimálna požadovaná rýchlosť internetového pripojenia** |
| --- | --- | --- |
| 1 | Národná banka Slovenska, ústredie, I. Karvaša č. 1, 813 25 Bratislava | 10/10 Gb/s |
| 2 | Dátové centrum Datacube, Kopčianska 92/D, 851 01 Bratislava | 10/10 Gb/s |
| 3 | Národná banka Slovenska, expozitúra, T. G. Masaryka 3, 940 62 Nové Zámky | 80/8 Mb/s |
| 4 | Národná banka Slovenska, expozitúra, Národná 10, 975 77 Banská Bystrica | 60/15 Mb/s |
| 5 | Národná banka Slovenska, expozitúra, Antona Bernoláka 74, 010 01 Žilina | 80/8 Mb/s |
| 6 | Národná banka Slovenska, expozitúra, Slovenskej jednoty 14, 041 41 Košice | 10/10 Gb/s |
| 7 | Národná banka Slovenska, expozitúra, Dostojevského 4444/26, 058 02 Poprad | 80/8 Mb/s |
| 8 | Národná banka Slovenska, VÚZ Bystrina, Nový Smokovec 21, 062 01 Vysoké Tatry | 120/40 Mb/s |
| 9 | Národná banka Slovenska, Múzeum mincí a medailí, administratívna budova, Štefánikovo nám. 11/21, 967 01 Kremnica | 90/9 Mb/s |
| 10 | Národná banka Slovenska, Meštiansky dom, dlhodobá výstava, Štefánikovo nám. 32/38, 967 01 Kremnica | 60/15 Mb/s |
| 11 | Národná banka Slovenska, Múzeum mincí a medailí, expozícia Líce a rub peňazí, Štefánikovo námestie 10/19, 967 01 Kremnica | 90/9 Mb/s |
| 12 | Národná banka Slovenska, Galéria, výstavné priestory, Štefánikovo námestie 33/40, 967 01 Kremnica | 90/9 Mb/s |
| 13 | Národná banka Slovenska, Mestský hrad, Zámocké námestie č. 568/1, 967 01 Kremnica | 15/15 Mb/s |
| 14 | Národná banka Slovenska, Angyalov dom, ubytovacie zariadenie, ul. Angyalova 486/24, 96701 Kremnica | 100/10 Mb/s |
| 15 | Burza cenných papierov v Bratislave, a.s., Vysoká 17, 811 06 Bratislava | 10/5 Mb/s |

1. **poskytovanie služieb k zriadeným internetovým linkám**

Poskytovateľ sa zaväzuje poskytovať tieto služby:

* služba internetového pripojenia s minimálnou požadovanou kapacitou/rýchlosťou uvedenou pri jednotlivých lokalitách (miestach plnenia);
* služba musí byť prevádzkovaná v režime (24 x 7), a jej nedostupnosť nesmie mať dopad na existujúcu MPLS/internetovú konektivitu v daných lokalitách;
* služba – internetového pripojenia musí byť poskytovaná min. na 99 % úroveň spoľahlivosti. Porušenie tohto záväzku min. dvakrát počas dvoch, po sebe nasledujúcich kalendárnych mesiacov počas trvania tejto zmluvy sa považuje za podstatné porušenie zmluvy;
* súčasťou služby je služba nepretržitého servisného dohľadu, správa a konfigurácia zariadení prostredníctvom vzdialeného prístupu;
* poskytovateľ sa zaväzuje poskytovať reporty o službe na mesačnej báze, ktoré musia obsahovať minimálne počet prenesených dát pre každú lokalitu samostatne;
* súčasťou služby je pridelenie minimálne štyroch verejných IP adries pre každú lokalitu;
* súčasťou služby a jej ceny je prenájom všetkých zariadení potrebných k funkčnosti internetu napr. router, prevodník atď.;
* súčasťou služby a jej ceny je inštalácia, montáž a konfigurácia zariadení v prípade ich výmeny, inak sa cena vyjadrí v jednorazovom zriaďovacom poplatku.

###### **Príloha 2 - Cenová špecifikácia predmetu zmluvy**

<vyberie uchádzač podľa svojej ponuky>

**Tabuľka pre časť č. 1 zákazky**

**Tabuľka 1**

poskytnutie, inštalovanie a konfigurácia Internetových liniek

| **Položka číslo** | **Miesto plnenia** | **Minimálna požadovaná rýchlosť internetového pripojenia** | **Cena za jeden mesiac plnenia v eurách bez DPH/ zriaďovací poplatok** |
| --- | --- | --- | --- |
| 1 | Národná banka Slovenska, ústredie, I. Karvaša č. 1, 813 25 Bratislava | 10/10 Gb/s | *<vyplní uchádzač>* |
| 2 | Dátové centrum Datacube, Kopčianska 92/D, 851 01 Bratislava | 10/10 Gb/s | *<vyplní uchádzač>* |
| 3 | Národná banka Slovenska, expozitúra, T. G. Masaryka 3, 940 62 Nové Zámky | 80/8 Mb/s | *<vyplní uchádzač>* |
| 4 | Národná banka Slovenska, expozitúra, Národná 10, 975 77 Banská Bystrica | 60/15 Mb/s | *<vyplní uchádzač>* |
| 5 | Národná banka Slovenska, expozitúra, Antona Bernoláka 74, 010 01 Žilina | 80/8 Mb/s | *<vyplní uchádzač>* |
| 6 | Národná banka Slovenska, expozitúra, Slovenskej jednoty 14, 041 41 Košice | 10/10 Gb/s | *<vyplní uchádzač>* |
| 7 | Národná banka Slovenska, expozitúra, Dostojevského 4444/26, 058 02 Poprad | 80/8 Mb/s | *<vyplní uchádzač>* |
| 8 | Národná banka Slovenska, VÚZ Bystrina, Nový Smokovec 21, 062 01 Vysoké Tatry | 120/40 Mb/s | *<vyplní uchádzač>* |
| 9 | Národná banka Slovenska, Múzeum mincí a medailí, administratívna budova, Štefánikovo nám. 11/21, 967 01 Kremnica | 90/9 Mb/s | *<vyplní uchádzač>* |
| 10 | Národná banka Slovenska, Meštiansky dom, dlhodobá výstava, Štefánikovo nám. 32/38, 967 01 Kremnica | 60/15 Mb/s | *<vyplní uchádzač>* |
| 11 | Národná banka Slovenska, Múzeum mincí a medailí, expozícia Líce a rub peňazí, Štefánikovo námestie 10/19, 967 01 Kremnica | 90/9 Mb/s | *<vyplní uchádzač>* |
| 12 | Národná banka Slovenska, Galéria, výstavné priestory, Štefánikovo námestie 33/40, 967 01 Kremnica | 90/9 Mb/s | *<vyplní uchádzač>* |
| 13 | Národná banka Slovenska, Mestský hrad, Zámocké námestie č. 568/1, 967 01 Kremnica | 15/15 Mb/s | *<vyplní uchádzač>* |
| 14 | Národná banka Slovenska, Angyalov dom, ubytovacie zariadenie, ul. Angyalova 486/24, 96701 Kremnica | 100/10 Mb/s | *<vyplní uchádzač>* |
| 15 | Burza cenných papierov v Bratislave, a.s., Vysoká 17, 811 06 Bratislava | 10/5 Mb/s | *<vyplní uchádzač>* |
| 16 | Jednorazové zriaďovacie poplatky spolu | *<vyplní uchádzač>* |
| **Celková cena predmetu zákazky časti č. 1 v eurách bez DPH:**(vypočítaná ako súčet ceny za položku č. 15 a cien položiek č. 1 až č. 15 vynásobených počtom mesiacov poskytovania služieb - 60)  | *<vyplní uchádzač>* |

###### **Príloha 3 – Zoznam poskytovateľových subdodávateľov**

*(V prípade plnenia predmetu zmluvy subdodávateľom vyplní úspešný uchádzač podľa § 41 zákona o verejnom obstarávaní)*

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača (dodávateľa), aby najneskôr v čase uzavretia tejto zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tejto prílohe.

|  |  |
| --- | --- |
| Subdodávateľ | Údaje o osobe oprávnenej konať za subdodávateľa |
| 1. | <vyplní uchádzač> | <vyplní uchádzač> |

###### **Príloha 4 – Všeobecné obchodné podmienky poskytovateľa**

###### *k poskytovaniu predmetu plnenia pre koncových užívateľov*

<priloží uchádzač>